कच्चे मकान में लगी आग, घर में खाना बना रही महिला की जलने से मौत
कच्चे मकान में अज्ञात कारणों से आग लग गई। अंदर खाना बना रही महिला आग की चपेट में आ गई। जलने से महिला की मौके पर ही मौत हो गई। हादसे में दो साल की नाती को दादा ने बचा लिया। घटना के बाद लोग पानी से भरे बर्तन लेकर दौड़े। अफसरों ने पंचनामा बनाया। घटना मंगलवार सुबह 10.30 बजे नेपानगर क्षेत्र के ग्राम डालमहू की है।
जानकारी के मुताबिक हीरचंद्र पिता ढोला(50) के कच्चे मकान में अज्ञात कारणों से आग लगी। मकान में लकड़ियां लगी होने के कारण आग भभक उठी। आग लगते ही हीरचंद्र नाती गुंजन को लेकर बाहर दौड़ा। लेकिन खाना बना मायाबाई(23) घर से निकलती इससे पहले ही टीन नीचे गिर गए। इससे आग की चपेट में आ गई। जलने से मौत हो गई। आग बाजू के मकान को भी चपेट में ले लिया। दोनों घर पूरी तरह जल गए। लोगों ने आग बुझाई। मौके पर तहसीलदार मुकेश काशिव राजस्व अमले के साथ पहुंचे। पंचनामा बनाया। लोगों से घटना की जानकारी ली। काशिव ने बताया मामले की जांच कर रहे हैं।
आग से कच्चा मकान पूरी तरह जल गया।
hin_Deva hin_Deva hin_Deva hin_Deva